Blodstorkenebb

Blodstorknebb (Geranium sanguineum) er en flerårig plante i storkenebbslekta. Den kan bli 15-60 cm høy, med mellomstore, intenst rosarøde blomster og sterkt flikete blader. 

Navnet kommer av geranos (=trane) og henspiller til nebbformen på frukten, mens sanguineum henspiller på blod.

Blomstene har fem kronblad og er nesten runde, med sterk rosa eller rosa-rød-lilla farge. Planten har flikete blader med «fingre» som stråler regelmessig ut fra bladfestet. Bladfingrene er festet tre og tre helt inne, eller nesten helt inne ved bladfestet på bladstilken. Frukten er 3,4 cm lang og nebbliknende, derav navnet. Blomstene sitter enkeltvis på lange stilker.

Blodstorkenebb er ganske vanlig på Østlandet (men ikke i indre strøk) og i kyst- og fjordstrøk til Fusa i Hordaland.Lid, J. & D. T. Lid 2005. Norsk flora, 7. utg., Red.:R. Elven, Samlaget, Oslo. Vanlige voksesteder er tørrbakker, berg, strandberg og i varme skogkanter.  

 Galleri 

 Referanser 

 Eksterne lenker 


Kategori:Røde blomster
Kategori:Storkenebbordenen
Kategori:Stauder